Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2012 M. LIEPOS 18 D. NUTARIMO NR. 881 „Dėl REGISTRŲ STEIGIMO, KŪRIMO, REORGANIZAVIMO IR LIKVIDAVIMO TVARKOS APRAŠO PATVIRTINIMO“ PAKEITIMO

2018 m. sausio 3 d. Nr. 19

Vilnius

Lietuvos Respublikos Vyriausybė nutaria:

Pakeisti Registrų steigimo, kūrimo, reorganizavimo ir likvidavimo tvarkos aprašą, patvirtintą Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“, ir 9 punktą išdėstyti taip:

„9. Aprašo 8 punkte nurodytas teisės akto projektas arba, kai steigiamas žinybinis registras, jį steigiančios institucijos teisės akto dėl žinybinio registro steigimo, jo nuostatų patvirtinimo ir veiklos pradžios nustatymo projektas turi būti derinamas su Teisingumo ministerija, Vidaus reikalų ministerija, krašto apsaugos ministro įgaliota institucija, įgyvendinančia valstybės informacinių išteklių saugos politiką, valstybės institucija, atsakinga už valstybės informacinių išteklių funkcinį suderinamumą, kūrimą, tvarkymą ir plėtrą, taip pat registro nuostatų projekte nurodytų susijusių registrų ir valstybės informacinių sistemų valdytojais ir Lietuvos statistikos departamentu. Jeigu registre tvarkomi asmens duomenys, šių teisės aktų projektai turi būti derinami ir su Valstybine duomenų apsaugos inspekcija.“

Ministras Pirmininkas	Saulius Skvernelis

Teisingumo ministrė	Milda Vainiutė